cyanic-selkie/wikianc huggingface dataset:
কাবা শরীফের গিলাফ
কাবা শরীফের গিলাফ একটি বস্ত্রখণ্ড যা দ্বারা কাবাকে আচ্ছাদিত করে রাখা হয়। বর্তমানে গিলাফ কালো রেশমী কাপড় নির্মিত, যার ওপর স্বর্ণ দিয়ে লেখা থাকে "লা ইলাহা ইল্লাল্লাহু মুহাম্মাদুর রাসুলাল্লাহ", "আল্লাহু জাল্লে জালালুহু", "সুবহানাল্লাহু ওয়া বিহামদিহি, সুবহানাল্লাহিল আযিম" এবং "ইয়া হান্নান, ইয়া মান্নান"। ১৪ মিটার দীর্ঘ এবং ৯৫ সেমি প্রস্থবিশিষ্ট ৪১ খণ্ড বস্ত্রখণ্ড জোড়া দিয়ে গিলাফ তৈরি করা হয়। চার কোণায় সুরা ইখলাস স্বর্ণসূত্রে বৃত্তাকারে উৎকীর্ণ করা হয়। রেশমী কাপড়টির নিচে মোটা সাধারণ কাপড়ের লাইনিং থাকে। একটি গিলাফে ব্যবহৃত রেশমী কাপড়ের ওজন ৬৭০ কিলোগ্রাম এবং স্বর্ণের ওজন ১৫ কিলোগ্রাম। বর্তমানে এটি তৈরীতে ১৭ মিলিয়ন সৌদী রিয়াল ব্যয় হয়।
গিলাফ দ্বারা আচ্ছাদনের প্রবর্তক
কাবা শরীফকে গিলাফ দ্বারা আচ্ছাদন কখন বা কার উদ্যোগে শুরু হয় সে সম্পর্কে মতভেদ আছে। একটি ঐতিহাসিক সূত্রানুযায়ী নবী হযরত ইসমাঈল (আ.) প্রথম পবিত্র কাবা শরীফকে গিলাফ দ্বারা আচ্ছাদন করেন। ভিন্ন আরেকটি বর্ণনায় আছে যে শেষ নবী মুহাম্মাদ (সা.)-এর পূর্ব পুরুষ আদনান ইবনে আইদ পবিত্র কাবা শরীফকে প্রথম গিলাফ দিয়ে আচ্ছাদিত করেন। তবে অধিকাংশ ঐতিহাসিক বর্ণনা অনুসারে হিমিয়ারের রাজা তুব্বা আবু কবর আসাদই সম্ভবতঃ পবিত্র কাবা শরীফ গিলাফ আচ্ছাদনকারী প্রথম ব্যক্তি।
স্বপ্নাদেশ
ইসলামের শেষ নবী মুহাম্মাদ (সা.)-এর ইয়াসরিব শহরে (অর্থাৎ, মদীনা শহর) হিজরতের ২২০ বৎসর আগে হিমিয়ারের রাজা তুব্বা আবু কবর আসাদ এই শহরটিতে (ইয়াসরিব) আক্রমণ করেন। তুব্বা আবু কবর আসাদ ইয়াসরিব ছেড়ে চলে যাওয়ার সময় মক্কায় গিয়ে কাবা শরীফ তাওয়াফ করত: মাথা মুণ্ডন করেন। অত:পর তিনি এই শহরে কয়েকদিন অবস্থান করেন। মক্কায় অবস্থানকালে তিনি ঘুমের মধ্যে একদিন স্বপ্ন দেখেছিলেন যে তিনি কাবা শরীফ গিলাফ দ্বারা আচ্ছাদন করছেন। এ স্বপ্ন দ্বারা প্রাণিত হয়ে অবিলম্বে "খাসাপ" দ্বারা কাবাঘরটি আচ্ছাদিত করেন। "খাসাপ" হচ্ছে তালগাছ জাতীয় গাছের পাতা ও আঁশের তৈরি এক ধরনের মোটা কাপড়। অনন্তর তিনি আবার স্বপ্ন দেখেছিলেন যে তিনি আরো উন্নতমানের কাপড় দ্বারা কাবা শরীফ আচ্ছাদন করছেন। অত:পর তিনি খাসাপের পরিবর্তে মামিজিয়ান, পাপিরাস (মিশর দেশীয় নলখাগড়া বিশেষ পাতা) দ্বারা কাবা ঘর আচ্ছাদন করেন। ইয়েমেনের মামিজ নামক একটি উপজাতীয় গোত্র এই কাপড় তৈরি করতো। এরপরও তৃতীয়বারের মতো তিনি স্বপ্নে আরো উন্নত মানের কাপড় দ্বারা কাবা আচ্ছাদনের স্বপ্ন দেখেছিলেন। তৃতীয় দফা স্বপ্নটির পর তিনি ইয়েমেনের লাল ডোরাকাটা কাপড় দিয়ে পবিত্র কাবা ঢেকে দিয়েছিলেন।
সুন্দর কাপড়ের গিলাফ
তুব্বা আবু কবর-এর রীতি অনুযায়ী মক্কার স্থানীয় লোকজন সুন্দর কাপড় বা গিলাফ দিয়ে পবিত্র কাবাঘর আচ্ছাদন করতে থাকে এবং তা নিয়মিত প্রথায় পরিণত হয়। বর্তমানে দামী কালো রং সিল্কের কাপড়ের তৈরি স্বর্ণ-খচিত ক্যালিগ্রাফি মোটা গিলাফ দিয়ে কাবা শরীফ আচ্ছাদন করা হয়। কাপড়টি কিসওয়াহ নামে আখ্যায়িত। আব্বাসীয় খলিফা আল আব্বাস আল মাহদী ১৬০ হিজরীতে পবিত্র হজ্ব পালনকালে পবিত্র কাবা থেকে একটি ছাড়া সবগুলো সরিয়ে ফেলার নির্দেশ দেন। এখনো এই ধারাই অব্যাহত রয়েছে। ৭ম হিজরীতে মক্কা বিজয়ের আগে মুহম্মদ (সা:) গিলাফ পরানো শুরু করেননি। অত:পর গিলাফ পরানোর সংস্কৃতি অব্যাহত থাকে। বাদশাহ বাইবার্স হচ্ছেন পবিত্র কাবায় গিলাফ পরিয়ে দেয়া প্রথম মিশরীয় শাসক। তারপর ইয়েমেনের বাদশা আল মুদাফ্ফার ৬৫৯ হিঃ কাবা শরীফে গিলাফ পরান। পরবর্তীতে মিসরের শাসকরা পর্যায়ক্রমে এ কাজ অব্যাহত রাখেন। বাদশাহ আবদুল আজিজ আল সউদ মক্কা-মদীনার দুই পবিত্র মসজিদের দেখাশোনার দায়িত্বভার গ্রহণের পর ১৩৪৬ হিজরিতে কাবা শরীফের গিলাফ তৈরির জন্য একটি বিশেষ কারখানা স্থাপনের নির্দেশ প্রদান করেন। একই বৎসর মাঝামাঝি সময়ে প্রয়োজনীয় কাপড় তৈরি করে মক্কার দক্ষ শিল্পীর মাধ্যমে তা সুন্দর নকশায় সুসজ্জিত করে কাবা শরীফ আচ্ছাদিত করা হয়। ১৩৫৭ হিজরী পর্যন্ত এই কারখানাটি গিলাফ বা "কিসওয়াহ" তৈরি অব্যাহত রাখে। পরবর্তীতে ১৩৮১ হিজরীতে সৌদি হজ্জ ব্যবস্থাপনা মন্ত্রণালয়ের তত্ত্বাবধানে দক্ষ সৌদি কারিগর দ্বারা রেশমী ও সোনালী সুতা দিয়ে গিলাফ তৈরি করে কাবার গায়ে পরিধানের ব্যবস্থা করা হয়। ১৩৮২ হিজরীতে বাদশাহ ফয়সাল ইবনে আব্দুল আজিজ নতুন ডিক্রিজারির মাধ্যমে নতুন করে পবিত্র কাবার গিলাফ তৈরির কারখানা প্রতিষ্ঠার নির্দেশ দেন। খাঁটি প্রাকৃতিক রেশমী রং এর সাথে কালো রং-এর কাপড় দিয়ে পবিত্র কাবার গিলাফ তৈরির ব্যবস্থা করা হয়। এর মধ্যে কুরআনের কিছু আয়াত শোভা পায়। অক্ষরগুলো সোনালী আভায় উদ্ভাসি ত।
গিলাফ পরিবর্তন
প্রতি বৎসর হজ্জের ঠিক আগে কাবা শরীফের গিলাফ সরিয়ে তা সাদা কাপড় দিয়ে ঢেকে দেয়া হয়। হাজীদের ইহরামের শ্বেতশুভ্রতার সঙ্গে সঙ্গতি রেখে এই সাদা গিলাফ পরানো হয়। হজ্জ শেষ হয়ে যাওয়ার পর ১০ জিলহজ্জ তারিখে নতুন গিলাফ পরানো হয়। প্রতিস্থাপতি গিলাফটি খণ্ড খণ্ড করে বিলিয়ে দেয়া হয়।
ভুটানের রাজকীয় বিশ্ববিদ্যালয়
ভুটানের রাজকীয় বিশ্ববিদ্যালয় (འབྲུག་རྒྱལ་འཛིན་གཙུག་ལག་སློབ་སྡེ་; উচ্চারণ: 'ব্রাগ র্গ্যাল-'ড্জিন গ্টস্যাগ-ল্যাগ-স্লৈব-স্ডে; ভুটানের রাজকীয় বিশ্ববিদ্যালয়) হলো ২০০৩ সালের ২ জুন তারিখে এক রাজকীয় নির্দেশনার আলোকে প্রতিষ্ঠিত ভুটানের জাতীয় বিশ্ববিদ্যালয় পদ্ধতির উচ্চ শিক্ষা তদারককারী প্রতিষ্ঠান, যেটি মূলতঃ সমন্বয়ক হিসাবে দায়িত্ব পালন করে থাকে।
অধিভূূূূক্তি
ভুটানের তৎকালীন তৃতীয় পর্যায়ের উচ্চ শিক্ষা ক্ষেত্রটিকে একত্রিত করে ব্যবস্থাপনার জন্য বিশ্ববিদ্যালয়টি প্রতিষ্ঠিত হয়েছিল। এটি রাজ্য জুড়ে ছড়িয়ে থাকা আটটি সাংবিধানিক কলেজ এবং একটি অনুমোদিত কলেজের বিকেন্দ্রিককৃত বিশ্ববিদ্যালয়। একটি বিশ্ববিদ্যালয় ব্যবস্থা প্রতিষ্ঠার ক্ষেত্রে সরকারের অগ্রাধিকারের ভিত্তি ছিল প্রতিটি প্রতিষ্ঠানের ন্যায়সঙ্গত সমভাবে সমমানে বিকাশ সাধন। বিশ্ববিদ্যালয়ের অধিভূূক্ত কলেজগুলি হলোঃ
বিশ্ববিদ্যালয়টি কানাডার দ্যা ইউনিভার্সিটি অব নিউ ব্রান্সউইক, মার্কিন যুক্তরাষ্ট্রের নর্পা ইউনিভার্সিটি এবং দ্যা স্কুল ফর ইন্টারন্যাশনাল ট্রেনিং, অস্ট্রিয়ার সল্জবার্গ বিশ্ববিদ্যালয়, ভারতের দ্যা ইউনিভার্সিটি অব দিল্লী, বাংলাদেশের বাংলাদেশ পল্লী উন্নয়ন একাডেমি (বার্ড) প্রভৃতি বিশ্ববিদ্যালয় এবং প্রতিষ্ঠানের সাথে শিক্ষার্থী বিনিময় এবং শিক্ষার্থী ও অনুষদ সদস্যদের জন্যে প্রশিক্ষণ ও হাতে-কলমে শিখণ কার্যক্রম ব্যবস্থাপনা জন্য যোগাাযোগ স্থাপণ ও চুক্তি সম্পাদন করেছে।
ভুটানের মহামাণ্য রাজা জিগমে খেসার নামগিয়েল ওয়াংচুক এর আচার্য্য। ডাশো পেমা থিন্লে এর উপাচার্য এবং বিশ্ববিদ্যালয়ের প্রশাসনিক ব্যবস্থাপনা পরিচালনা করেন।
থিম্পুতে অবস্থিত দ্যা সেন্টার ফর ভুটান স্টাডিজ (সিবিএস) এর স্বায়ত্ত্বশাসিত অবস্থা বজায় রেখে এই বিশ্ববিদ্যালয়ের একটি সদস্য প্রতিষ্ঠান হিসাবেই মূলতঃ প্রতিষ্ঠিত।
পঠিত বিষয়াবলী
ভুটানের রাজকীয় বিশ্ববিদ্যালয় তার অধিভূক্ত প্রতিষ্ঠানগুলির মাধ্যমে মোট আটটি বিশদ পাঠ্যসূচীভূক্ত বিষয়াবলী নিয়ে পাঠদান করে থাকে। এগুলো হলোঃ
বিশ্ববিদ্যালয় কর্তৃৃৃপক্ষের পরিকল্পনা রয়েছে অধিভূক্ত কলেজগুলিতে কলা ও চিত্রণ, গণমাধ্যম, ভুটানের ইতিহাস ও সংস্কৃতি, কাউন্সেলিং, বৌদ্ধ ধর্মীয় শিক্ষা প্রভৃৃৃৃতি বিষয়েও শিখন কার্যক্রম চালু করার।
বেশিরভাগ শিখন কার্যক্রমই পূর্ণ-কালীন, যদিও শিক্ষা সংক্রান্ত দুইটি কলেজ, শ্রেব্তশে কলেজ এবং কলেজ অব ল্যাঙ্গুয়েজ এন্ড কালচারাল স্টাডিজে খন্ড-কালীন এবং দূর-শিক্ষণ পদ্ধতিতেও শিক্ষা কার্যক্রম পরিচালিত হয়।
এখান থেকে বিভিন্ন পাঠ্য বিষয়ে ডিপ্লোমা সার্টিফিকেট, স্নাতক ডিগ্রি ও স্নাতক-সম্মান ডিগ্রি দেয়া হয়।
প্রশাসনিক ব্যবস্থাপনা
উপাচার্য্যের কার্যালয়টি মূলতঃ শিক্ষষা প্রতিষ্ঠানগুলির মধ্যে সমন্বয় সাধন এবং তদারকির কাজটি করে থাকে; অপর দিকে প্রতিটি কলেজ তাদের নিজ নিজ প্রতিষ্ঠানের শিক্ষা ও গবেষণা কার্যক্রম দেখা-শোনা করে। থিম্পুর মোথিথ্যাং-এ অবস্থিত উপাচার্য্য কার্যালয়টি গড়ে উঠেছে রেজিস্টার বিভাগ, একাডেমিক বিষয়, পরিকল্পনা ও সম্পদ বিভাগ এবং গবেষণা ও বহিঃ সম্পর্ক বিভাগের সমন্বয়ে।
ডেভিড কাহনার
১৯৯২ সালে তিনি "জাপানের সুপার কম্পিউটার সম্পর্কে কাহনার রিপোর্ট" শিরোনামে একটি প্রতিবেদন প্রকাশ করেছিলেন যার বিপুল পরিমাণ তথ্য ছিল যা TOP500 সুপারকম্পিউটিং তালিকা সংকলনের জন্য অগ্ররদূত হিসাবে ব্যবহৃত হয়েছিল।
আজমপুর ইসলামিয়া আলিম মাদ্রাসা
আজমপুর ইসলামিয়া আলিম মাদ্রাসা বাংলাদেশের যশোর জেলার একটি আলিয়া মাদ্রাসা। প্রতিষ্ঠানটি যশোর জেলার বাঘারপাড়া উপজেলার রায়পুর ইউনিয়নের আজমপুর গ্রামে অবস্থিত। এটি বাংলাদেশ মাদ্রাসা শিক্ষাবোর্ডের অধীনে পরিচালিত হয়।
ভৌগোলিক অবস্থান
মাদ্রাসাটি যশোর জেলা শহর থেকে ২০ কিলোমিটার উত্তর-পূর্বে, বাঘারপাড়া থেকে ১০ কিলোমিটার উত্তর-পশ্চিমে এবং রায়পুর বাজার থেকে ২.৫ কিলোমিটার উত্তরে অবস্থিত। এটি আজমপুর গ্রামের দক্ষিণ পাড়ায় আজমপুর বাজারের পাশে অবস্থিত।
ইতিহাস
মাদ্রাসাটি ১৯৭৫ সালে প্রতিষ্ঠিত হয়।
তথ্যসূত্র
http://www.bmeb.gov.bd/
মন্ট্রিয়ল ইন্টারন্যাশনাল রেগে উৎসব
মন্ট্রিয়ল রেগে উৎসব হল একটি রেগে (সঙ্গীত) উৎসব যা প্রতি বছর মন্ট্রিয়লের ওল্ড পোর্টে জুলাই মাসের ২য় সপ্তাহান্তে অনুষ্ঠিত হয়।
২০০৪ সালে উৎসব প্রতিষ্ঠিত হয়েছিল এরিক ব্লাগ্রোভ (প্রেসিডেন্ট: ২০০৪-বর্তমান), রিকার্ডো ফোর্বস (ভাইস-প্রেসিডেন্ট: ২০০৪–২০০৮), এবং সেজার ব্রুমেনু (প্রযোজক: ২০০৪–২০০৮)-এর প্রচেষ্টায়। উৎসবটি তিন সপ্তাহান্তে-, তিন পর্যায়ে অনুষ্ঠিত হতো।
উৎসবটি ২০১৮ সালে একটি বিরতি নিয়েছিল এবং ২০১৯ সালে ফিরে আসবে বলে আশা করা হচ্ছিল।
মাইটি রাজু
মাইটি রাজু ভারতীয় টেলিভিশন সিরিজ। যেটি ভারতীয় টেলিভিশন সিরিজ ছোটা ভীমের স্পীন অফ সিরিজ। যেটির পরিবেশনা করছে ছোটা ভীমের পরিবেশনা কোম্পানি।
রিচার্ড হাউস
রিচার্ড হাউস এমন একজন লেখক, চলচ্চিত্র নির্মাতা এবং শিল্পী, যার দ্য কিলস উপন্যাসটি ২০১৩ সালের ম্যান বুকার পুরস্কারের জন্য মনোনীত ছিল।
তিনি শিকাগোর স্কুল অফ আর্ট ইনস্টিটিউট থেকে স্নাতক ডিগ্রি অর্জন করেন এবং ২০০৯ সালে পূর্ব অ্যাংলিয়া বিশ্ববিদ্যালয়ে ক্রিয়েটিভ রাইটিংয়ে পিএইচডি ডিগ্রি পান।
সেন্ট অগাস্টিন’স অ্যাবি
সেন্ট অগাস্টিন’স অ্যাবি (ইংরেজি: St Augustine's Abbey) ছিল ইংল্যান্ডের কেন্টের ক্যান্টারবেরিতে অবস্থিত একটি বেনেডিক্টাইন মঠ। ৫৯৮ খ্রিস্টাব্দে প্রতিষ্ঠিত এই অ্যাবিটি ১৫৩৮ খ্রিস্টাব্দে ইংরেজ সংস্কার আন্দোলনের সময় অবলুপ্তির পূর্বাবধি কার্যকর ছিল। অ্যাবির অবলুপ্তির পর ১৮৪৮ সাল পর্যন্ত এটি ধীরে ধীরে ধ্বংসাবশেষে পরিণত হয়। ১৮৪৮ সাল থেকে এটি শিক্ষাগত উদ্দেশ্যে ব্যবহার হতে থাকে এবং অ্যাবির ধ্বংসাবশেষ তার ঐতিহাসিক মূল্যের জন্য সংরক্ষিত হয়।
শহীদ সাধন সঙ্গীত কলেজ,পাবনা
শহীদ সাধন সঙ্গীত কলেজ বাংলাদেশের পাবনা জেলার পাবনা সদর থানার এক ঐতিহ্যবাহী বিদ্যাপিঠ একাডেমিক স্বীকৃতিপ্রাপ্ত ও সরকারী এম.পি.ও ভুক্ত একটি বিশেষ শিক্ষা প্রতিষ্ঠান। একাত্তরের মহান স্বাধীনতা সংগ্রামে শহীদ বীর মুক্তিযোদ্ধা গোলাম সরোয়ার খাঁ (সাধন) স্বরণে পাবনা শহরের প্রান কেন্দ্রে স্থাপিত বিশেষ শিক্ষা প্রতিষ্ঠান। এক ঝাক তরুন-তরুনী মেধাবী শিক্ষক মন্ডলী ‍দৃঢ় প্রত্যয় নিয়ে ছাত্র/ছাত্রীদের পাঠ দানে অঙ্গীকারবদ্ধ এবং অবিভাবক বৃন্দের নিকট প্রতিশ্রুতিবান। তারা প্রত্যেকেই স্বাধীনতার চেতনায় ও মূল্যবোধ নিয়ে উদ্বুদ্ধ।
কাজিরাঙ্গা জাতীয় উদ্যানের ভূপ্রকৃতি
thumb|350px|কাজিরাঙ্গা জাতীয় উদ্যানের মানচিত্র কাজিরাঙ্গা জাতীয় উদ্যান (Assamese: কাজিৰঙা ৰাষ্ট্ৰীয় উদ্যান, Kazirônga Rastriyô Uddyan) ভারতের আসাম রাজ্যে নগাঁও ও গোলাঘাট জেলায় অবস্থিত একটি বিখ্যাত জাতীয় উদ্যান। এশীয় একশৃঙ্গ গণ্ডারের সবচেয়ে বড় আশ্রয়স্থল কাজিরাঙ্গা ইউনেস্কো স্বীকৃত বিশ্ব ঐতিহ্যবাহী স্থানের একটি। ১৯০৫ সালে একে সংরক্ষিত বনাঞ্চল হিসেবে ঘোষণা করা হয়। বিশ্বের অন্যসব সংরক্ষিত অঞ্চলের তুলনায় কাজিরঙ্গাতে বাঘের ঘনত্ব সবচেয়ে বেশি। ২০০৬ সালে কাজিরঙ্গাকে ব্যাঘ্র সংরক্ষণ ক্ষেত্র হিসেবে ঘোষণা করা হয়। এই উদ্যান এশীয় হাতি, বুনো মহিষ ও বারশিঙ্গার এক বৃহৎ প্রজনন ক্ষেত্র। অসংখ্য পাখি প্রজাতির অনন্য সমাবেশস্থল বলে বার্ডলাইফ ইন্টারন্যাশনাল কাজিরাঙ্গাকে গুরুত্বপূর্ণ পক্ষীক্ষেত্র (Important Bird Area) হিসেবে স্বীকৃতি দিয়েছে।
কাজিরাঙ্গা লম্বা শন (Miscanthus sinensis), জলাভূমি ও ঘন গ্রীষ্মমণ্ডলীয় ও অর্ধ-গ্রীষ্মমণ্ডলীয় প্রশস্তপত্রী বৃক্ষের অরণ্যে পরিপূর্ণ। ব্রহ্মপুত্র নদ, ডিফলু নদী, মরা ডিফলু নদী ও মরা ধানসিঁড়ি নদী, এই চারটি প্রধান নদী এর মাঝখান দিয়ে বয়ে গেছে। পুরো উদ্যানে অসংখ্য ছোট-বড় বিল রয়েছে। ২০০৫ সালে সংরক্ষিত বনাঞ্চল হিসেবে কাজিরাঙ্গা জাতীয় উদ্যানের শতবর্ষপূর্তি উদযাপিত হয়।
ভূপ্রকৃতি
কাজিরাঙ্গার ভূমি উর্বর পলিমাটি দ্বারা আবৃত। শত শত বছর ধরে ব্রহ্মপুত্র নদের ভাঙনে এবং এর প্রবাহিত পলি জমে কাজিরাঙ্গার ভূমি সৃষ্টি হয়েছে। অসংখ্য চর রয়েছে এখানে। আরও রয়েছে বন্যাবাহিত বিস্তীর্ণ জলাশয়। এসব জলাশয় বিল নামে পরিচিত। কাজিরাঙ্গার মোট এলাকার পাঁচ শতাংশ দখল করে আছে এসব বিল। এছাড়াও কিছু উচ্চভূমি রয়েছে যেগুলোকে স্থানীয়ভাবে চাপরি বলা হয়। বন্যার সময় পশুপাখি এসব চাপরিতে এসে আশ্রয় নেয়। বন্যার সময়ে প্রাণীদের নিরাপত্তা নিশ্চিত করার জন্য ভারতীয় সেনাবাহিনীর সহায়তায় বহু কৃত্রিম চাপরি সৃষ্টি করা হয়েছে। thumb|ব্রহ্মপুত্র নদ, আসাম
ভূমিরূপ
শত শত বছর ধরে ব্রহ্মপুত্র নদের ভাঙন ও পলি জমে কাজিরাঙ্গা জাতীয় উদ্যানের ভূমিরূপ সৃষ্টি হয়েছে। বর্ষাকালে বন্যার সময় ভাঙন ও পলি জমার পরিমাণ বৃদ্ধি পায়। ৭২৪ কিলোমিটার দীর্ঘ ব্রহ্মপুত্র নদ প্রবাহিত হওয়ার সময় তার দু'পাশের পাহাড়ি এলাকার অসংখ্য অসংখ্য জলপ্রবাহের সাথে মিলিত হয়। এসব জলপ্রবাহ যে মাটি বয়ে নিয়ে আসে, তা ব্রহ্মপুত্র বয়ে নিয়ে চলে এবং ভাটির দিকে আসাম ও বাংলাদেশের সমতল এলাকায় এসে জমা হয়। বন্যার সময়ে সৃষ্ট অতিরিক্ত পানি বহনের জন্য ব্রহ্মপুত্রের যে শাখাগুলোর সৃষ্টি হয়, সেগুলো বন্যার পরে স্তিমিত হয়ে অসংখ্য ছোট-বড় বাঁওড় ও বিলের সৃষ্টি করে।
বনভূমি
পূর্ব হিমালয় জীববৈচিত্র্য হটস্পটে (biodiversity hotspot) উদ্যানটির অবস্থান হওয়ায় বিবিধ প্রজাতির অসংখ্য উদ্ভিদ ও প্রাণীর দর্শন পাওয়া যায় এখানে।
কাজিরাঙ্গা জাতীয় উদ্যান ইন্দোমালয় ইকোজোনের অন্তর্ভুক্ত। এর প্রধান প্রধান পরিবেশসমূহের মধ্যে গ্রীষ্মমণ্ডলীয় ও অর্ধ-গ্রীষ্মমণ্ডলীয় প্রশস্তপত্রী বৃক্ষের বনভূমির অন্তর্গত ব্রহ্মপুত্র উপত্যকার অর্ধ-চিরসবুজ অরণ্য এবং গ্রীষ্মমণ্ডলীয় ও অর্ধগ্রীষ্মমণ্ডলীয় তৃণভূমি, সাভানা ও গুল্মভূমির অন্তর্গত তেরাই-ডুয়ার সাভানা ও তৃণভূমি অন্যতম।
মানব বসতি
কাজিরাঙ্গার সীমানার মধ্যে কোন মানব বসতি নেই। তবে উদ্যানের বাইরে জনবসতি বেশ ঘন। ১৯৮৩-৮৪ সালের হিসাব অনুযায়ী উদ্যানের ১০ কিলোমিটারের মধ্যে মোট ৩৯টি গ্রাম রয়েছে এবংএ গ্রামগুলোতে মোট জনসংখ্যা ২২,৩০০। ২০০২ সালে গ্রামের সংখ্যা বেড়ে দাঁড়িয়েছে ১৮৪টি যাতে প্রায় ৫০,০০০ ঘর রয়েছে। পর্যটন শিল্পের দ্রুত প্রসারের ফলে কাজিরাঙ্গার ঠিক সীমানাতে কিছু জনবসতির সৃষ্টি হয়েছে।
আবেগপ্রবণতার কুযুক্তি
যুক্তির বিপক্ষে পর্যাপ্ত প্রতিযুক্তির অভাবে বা প্রতিযুক্তি না দিয়ে আবেগের দ্বারস্থ হওয়া হলো আবেগপ্রবণতার কুযুক্তি বা Appeal to emotion। এই ধরনের কুযুক্তি argumentum ad passiones নামেও পরিচিত। ভয়, হিংসা, বিদ্বেষ, করুণা, অহঙ্কার ইত্যাদি আবেগপ্রবণতার কুযুক্তির কারণ হতে পারে।
এধরনের তর্কে বিতার্কিক প্রতিপক্ষের পয়েন্টগুলো শণাক্ত করে না, সেই পয়েন্টগুলোর সংলগ্নতা কিংবা স্ববিরোধীতা খুঁজে বের করার চেষ্টাটা করে না। শ্রোতার আবেগ যে দিকে বইবে, বিতার্কিক সে দিকেই পাল তুলেন, আবেগের জোরেই তার কুতর্কের বহিত্র শ্রোতার অন্তরে নোঙর ফেলেন। মানুষ যেহেতু আবেগপ্রবণ প্রাণী, তাই তার যুক্তিবৃত্তির মাঝে আবেগের তন্তু থাকতেই পারে।
উদাহরণ
ধর্মানুভূতি নিয়ে হালের আলাপ-আলোচনা এরকম একটা উদাহরণ। ধর্মের সমালোচনা করা যাবে না কেন প্রতিপাদন করতে গিয়ে বলা হয়,
''কারো বাবা-মাকে কেউ গালি দিলে নিশ্চয়ই কেউ বসে রবে না? এজন্যই আমাদের ধর্মগুরু বা দেবতার বিরুদ্ধে কিছু বললে তার শাস্তি হবে।'''
বাঁকুড়া দামোদর রেলওয়ে
বাঁকুড়া দামোদর রেলওয়ে (সংক্ষেপে বিডিআর) বা বাঁকুড়া দামোদর নদী উপত্যকা রেলওয়ে ছিল ম্যাকলেওড’স লাইট রেলওয়েজ কোম্পানি দ্বারা পরিচালিত একটি ন্যারো গেজ রেল লাইন। এই লাইন বর্তমান পশ্চিমবঙ্গের বাঁকুড়া ও বর্ধমান জেলাদুটির মধ্যে সংযোগ রক্ষা করত।
১৯১৪ সালের ৩০ মার্চ বাঁকুড়া-দামোদর রিভার রেলওয়ে কোম্পানি নথিভুক্ত হয়। এই বছরই ১ মে লাইন নির্মাণের কাজ শুরু হয়। ১৯১৬-১৭ আর্থিক বছরে এই ৭৬০ মিমি (৩০ ইঞ্চি) ন্যারো গেজ লাইনটি নির্মিত হয়। ১৯১৬ সালের ১৫ ডিসেম্বর বাঁকুড়া থেকে রায়না পর্যন্ত ৯৬ কিলোমিটার (৬০ মাইল) দীর্ঘ লাইনটি চালু হয়।
বিডিআর-এর স্ট্যান্ডার্ড লোকোমোটিভ ছিল একটি শক্তিশালী ০-৬-৪টি ডিজাইন। কিন্তু প্রথম বিশ্বযুদ্ধের সময় বেগনালের স্ট্যাফোর্ড কোম্পানি থেকে কয়েকটি ২-৬-২টি ইঞ্জিনও আনা হয়। ঠিক এই ধরনের ইঞ্জিনই ইজিপ্সিয়ান ডেল্টা লাইট রেলওয়ে কর্তৃপক্ষকে দেওয়া হয়েছিল। এই কারণে এই শ্রেণীর ইঞ্জিনের নাম হয় ডেল্টা ক্লাস। ১৯৫৩ সালেও এই ধরনের ইঞ্জিনই আনা হয়। দুটি সেন্টিনেল লোকোমোটিভও ছিল। এর একটি (৮ নং) নতুন দিল্লির জাতীয় রেল সংগ্রহালয়ে রক্ষিত আছে। ন্যারো গেজ লাইনটির স্টিম লোকো শেডটি বাঁকুড়ায় ছিল।
অ্যাক্রোস দ্য ওয়ে
অ্যাক্রস দ্যা ওয়ে ১৯১৫ সালের একটি নির্বাক স্বল্পদৈর্ঘ্য চলচ্চিত্র যেটি থানহাউসার কোম্পানির অধীনে প্রিন্সেস ব্র‍্যান্ড দ্বারা প্রযোজিত হয়। কমেডি ঘরানার এই চলচ্চিত্রটিতে স্পারক্স নামে একজন মানুষ তার বন্ধুর প্রকৃতিস্থতা প্রশ্নবিদ্ধ করতে একটি তামাশার আয়োজন করে যেটিতে স্পারক্সের প্রেমিকাকে একজন আততায়ী আক্রমণ করে। তামাশাটি সফল হয়, কিন্তু এঘটনার কয়েকদিন পর তার প্রেমিকাকে একজন সিঁধেল চোর আক্রমণ করে। বন্ধুটি পরে তাকে বাঁচায় এবং পরে স্পারক্সের প্রেমিকা তার বদলে তার বন্ধুকে বিয়ে করে। প্রিন্সেসের কমেডি চলচ্চিত্রটি ভালোভাবে গৃহীত হয়নি এবং এর কিছুদিন পরেই এডউইন থানহাউসার নিউ রোচেল স্টুডিওতে প্রযোজনায় ব্যক্তিগত আগ্রহ দেখান, কদিন বাদে প্রিন্সেস ব্র্যান্ড কে ফলস্টাফ ব্র্যান্ড দ্বারা প্রতিস্থাপন করা হয়। ধারণা করা হয় যে চলচ্চিত্রটি হারিয়ে গেছে।
কাহিনিসংক্ষেপ
রীল লাইফ ম্যাগাজিনে প্রকাশিত কাহিনিসংক্ষেপে বলা হয়: "স্পারক্স তার বাগদত্তা চিত্রকলার ছাত্রীর বিয়াঙ্কার সাথে দেখা করতে গিয়ে জানতে পারে যে,তার বন্ধু লেখক টম ব্রাউন কোর্টের পাশে বসবাস করে। সে দেখে বিয়াঙ্কা ও ব্রাউন পরস্পরের প্রতি আকৃষ্ট, সে তখন ব্রাউনের সঙ্গে একটি কৌতুক করার সিদ্ধান্ত নেয়, যাতে ব্রাউন নিজের মানসিক সুস্থতা সম্পর্কে সন্দিহান হবে। স্পার্ক্স বিয়াঙ্কাকে তার সাথে জানালার ঢাকা পর্দার সামনে একটি দৃশ্যে অভিনয় করতে প্ররোচিত করে যেটিতে বিয়াঙ্কাকে পিস্তল হাতে একজন লোক আক্রমণ করে এবং বিয়াঙ্কা আত্মরক্ষার্থে একটি ড্যাগার দিয়ে আততায়ীকে হত্যা করে। ব্রাউন পর্দার আড়াল থেকে সম্পূর্ণ দৃশ্য অবলোকন করে বিয়াঙ্কার সাহায্যার্থে ছুটে যায় এবং দেখে বিয়াঙ্কা শান্তিপুর্ণভাবে বই পড়ছে, ব্রাউনকে বলা হয়, এটি নিশ্চয় তার মস্তিষ্কজাত কল্পনা। কয়েকদিন পরে এক সন্ধ্যায় বিয়াঙ্কা সত্যিই একজন চোর দ্বারা আক্রান্ত হয়। ব্রাউন এখন জানে যে,আগের ঘটনাটি তার বন্ধু স্পারক্সের সাজানো, প্রথমে ভাবে এটিও হয়তো সস্পারক্সের আরেকটি কৌতুক। পরে সে চুপিসারে ঘটনা তদন্তে যায় এবং ঠিক সময়ের মেয়েটিকে বাঁচায়, ফলে সে স্পারক্সের সাথে এনগেজমেন্ট বাতিল করে ব্রাউনকে বিয়ে করে।"
বিজ্ঞানের ইতিহাস
ষোড়শ ও সপ্তদশ শতাব্দীতে যখন বৈজ্ঞানিক বিপ্লবের সূচনা হয় তখন মানুষ বৈজ্ঞানিক পদ্ধতির মাধ্যমে জ্ঞানের বিবর্তনকেও পরিচালনা ও প্রত্যক্ষ করার যোগ্যতা অর্জন করে। এধরনের জ্ঞান এতটাই মৌলিক ছিল যে অনেকে (বিশেষত বিজ্ঞানের দার্শনিকরা) মনে করেন এই পরিবর্তনটি প্রাক বৈজ্ঞানিকতাকে নির্দেশ করে। অর্থাৎ যখন মানব মন বিকশিতই হয়নি তখনকার সময়কেও এটি অন্তর্ভুক্ত করে এবং নিগূঢ় অনুসন্ধান করে।
অ্যাক্রোস দ্য ওয়ে
প্রযোজনা
থানহাউসার কোম্পানির প্রিন্সেস প্রোডাকশন ডিপার্টমেন্ট ১৯১৩ সালে শুরু হয়। এটি থেকে প্রতি শুক্রবারে একটি করে চলচ্চিত্র মুক্তি পেত। প্রিন্সেসের শুরুর দিকের প্রযোজনাগুলোর বেশিরভাগ কমেডি ভাল ফলাফল দেখালেও এর নাট্যচিত্র গুলো ছিল অসন্তোষজনক। শুরুর দিকের প্রিন্সেস প্রযোজনাগুলো যুক্তিহীনভাবে লেখা দুর্বল দৃশ্যপট অথবা অচিত্তাকর্ষক বিষয়বস্তু নিয়ে তৈরী হত। প্রিন্সেস ১৯১৩ থেকে ১৯১৫ পর্যন্ত নিউ রোচেল স্টুডিওতে চলচ্চিত্র প্রযোজনা করে, এরপর প্রযোজনা প্রতিষ্ঠানটি বদলে গিয়ে নতুন নাম ফলস্টাফ দ্বারা প্রতিস্থাপিত হয়। এডউইন থানহাউজার ফিরে এসে নিউ রোচেল স্টুডিওতে প্রযোজনার মান বাড়ানোর জন্য ব্যক্তিগত উদ্যোগ নেওয়ার আগে এই চলচ্চিত্রটি প্রযোজনা ও মুক্তি ঘটে। নতুন ফলস্টাফ ব্র্যান্ড কিছু সময় পরেই প্রিন্সেসকে প্রতিস্থাপন করে।
বিজ্ঞানের ইতিহাস
বিজ্ঞানের ইতিহাস তত্ত্ব
বিজ্ঞানের ইতিহাস নিয়ে যত গবেষণা হয়েছে তার অধিকংশই ছিল কয়েকটি প্রশ্নের উত্তর দেয়ার মধ্যে আবর্তিত। প্রশ্নগুলোর মধ্যে রয়েছে- বিজ্ঞান কি, বিজ্ঞান কীভাবে কাজ করে, এর মধ্যে কি কি বিষয় অন্তর্ভুক্ত হয় ইত্যাদি।
বাঁকুড়া দামোদর রেলওয়ে
১৯৬৭ সালের জুলাই মাসে দক্ষিণ পূর্ব রেল বিডিআর অধিগ্রহণ করে নেয়। দীর্ঘকাল লোকসানে চলার পর ১৯৯৫ সালে এই রেল উঠিয়ে দেওয়া হয়।
অ্যাক্রোস দ্য ওয়ে
মুক্তি ও অভ্যর্থনা
১৯১৫ সালের ১২ ফেব্রুয়ারি চলচ্চিত্রটি মুক্তি পায়। পরবর্তীতে যুক্তরাজ্যে চলচ্চিত্রটি ৫ জুলাই ১৯১৫ তে মুক্তি পায়। শিকাগো, ইলিনয় ক্যান্সাস, এবং ওহাইও সহ সারাদেশে চলচ্চিত্রটির বিজ্ঞাপন প্রচারিত হয়।
দ্য মুভিং পিকচার ওয়ার্ল্ড এর একটি সমালোচনায় বলা হয় কমেডি চলচ্চিত্রটি আনন্দদায়ক ও উদ্দীপনায় ভরপুর। যদিও শেষের দিকে প্রিন্সেসের চলচ্চিত্রগুলোর মান দর্শকদের মন জয় করতে সক্ষম হয়নি। প্রিন্সেসের শেষ চলচ্চিত্র, জাস্ট কিডস এপ্রিল মাসের ৯ তারিখে মুক্তি পায়। ধারণা করা হয় চলচ্চিত্রটি হারিয়ে গেছে।
বাঁকুড়া দামোদর রেলওয়ে
এনডিএ শাসনকালে তদনীন্তন রেলমন্ত্রী মমতা বন্দ্যোপাধ্যায় বিডিআরকে পুনরুজ্জীবিত করে তোলার সিদ্ধান্ত নেন। পুরনো লাইনটিকে ব্রড গেজে রূপান্তরিত করে মশাগ্রামে এটিকে হাওড়া-বর্ধমান কর্ড লাইনের সঙ্গে যুক্ত করার পরিকল্পনা গৃহীত হয়। এই কাজ তিনটি পর্যায়ে হওয়ার কথা ছিল: বাঁকুড়া-সোনামুখী, সোনামুখী-রায়নগর ও রায়নগর-মশাগ্রাম।
বিজ্ঞানের ইতিহাস
প্রাথমিক সংস্কৃতি
প্রাগৈতিহাসিক যুগে, জ্ঞান এবং কৌশল মৌখিক ঐতিহ্যের মাধ্যমে প্রজন্ম থেকে প্রজন্মান্তরে স্থানান্তরিত হত। উদাহরণস্বরূপ, লিখন পদ্ধতির বিকাশের আগে দক্ষিণ মেক্সিকোয় কৃষিক্ষেত্রে ভুট্টার পোষ্যকরণের তারিখ প্রায় ৯,০০০ বছর পূর্বে ছিল। একইভাবে, প্রত্নতাত্ত্বিক প্রমাণগুলি পূর্ব-পূর্ববর্তী সমাজগুলিতে জ্যোতির্বিজ্ঞানের বিকাশকে ইঙ্গিত করে। লিখন পদ্ধতির বিকাশ মানুষকে প্রজন্ম থেকে প্রজন্মে আহরিত জ্ঞানকে অনেক বেশি যথার্থতার সাথে সংরক্ষণ করতে এবং তা ছড়িয়ে দিতে সক্ষম করে।
বাঁকুড়া দামোদর রেলওয়ে
২০০৫ সালে ৪১ কিলোমিটার (২৫ মাইল) দীর্ঘ বাঁকুড়া-সোনামুখী লাইনটি চালু হয়। ২০০৮ সালে ৫৫ কিলোমিটার (৩৪ মাইল) দীর্ঘ সোনামুখী-রায়নগর ব্রড গেজ অংশটি চালু হয়। রায়নগর-মশাগ্রামের মধ্যে ২০ কিলোমিটার (১২ মাইল) দীর্ঘ লাইনটির কাজ শেষ হলেই হাওড়া থেকে বাঁকুড়ার দূরত্ব ২৩১ কিলোমিটার (১৪৪ মাইল) (ভায়া খড়্গপুর) থেকে কমে দাঁড়াবে ১৮৫ কিলোমিটার (১১৫ মাইল)। শেষ অংশের লাইন নির্মাণের অঙ্গ হিসেবে দামোদরের উপর একটি সেতুও নির্মিত হচ্ছে।
বিজ্ঞানের ইতিহাস
প্রাথমিক সংস্কৃতি
বহু প্রাচীন সভ্যতা পদ্ধতিগতভাবে জ্যোতির্বিদ্যার পর্যবেক্ষণ সংগ্রহ করেছিল। পূর্ববর্তীরা বিশাল আকাশের আপেক্ষিক অবস্থানগুলি খোদাই করত, যা প্রায়শই ব্যক্তি এবং মানবজাতিকে প্রভাবিত করত।
মানব দেহবিজ্ঞান সম্পর্কিত প্রাথমিক তথ্যগুলি কিছু জায়গায় জানা ছিল এবং বিভিন্ন সভ্যতায় আলকেমি অনুশীলন করা হয়েছিল।উল্লেখ্য যে, বিভিন্ন প্রাচীন সভ্যতয়ায় ম্যাক্রোস্কোপিক উদ্ভিদ এবং প্রাণীর পর্যবেক্ষণও করা হয়েছিল।
বাঁকুড়া দামোদর রেলওয়ে
বাঁকুড়া-ছাতনা-মুকুটমণিপুরের মধ্যে একটি ৪৮.২৫ কিলোমিটার (২৯.৯৮ মাইল) দীর্ঘ ব্রড গেজ লাইন নির্মাণের কাজও শুরু হয়েছে।
বিজ্ঞানের ইতিহাস
মেসোপটেমিয়ান
প্রাচীন মেসোপটেমিয়ানদের "যুক্তিবাদী বিজ্ঞান" এবং যাদুবিদ্যার মধ্যে কোনও পার্থক্য ছিল না। যখন কোনও ব্যক্তি অসুস্থ হয়ে পড়ত, তখন চিকিৎসক ঔষধি চিকিৎসার পাশাপাশি আবৃত্তি করার জন্য যাদুকরী সূত্রগুলি নির্ধারণ করত। সর্বাধিক প্রাথমিক চিকিৎসা ব্যবস্থাগুলি উমের তৃতীয় রাজবংশের সময় সুমেরিয়ায় প্রদর্শিত হয়েছিল (খ্রিস্টপূর্ব ২১১২ খ্রিস্টপূর্ব - খ্রিস্টপূর্ব ২০০৪)। ব্যাবিলনীয় বাদশাহ আদাদ-অপলা-ইদ্দিনের শাসনামলে (১০৯৬ - ১০৪৬) আমলে বা প্রধান পণ্ডিত, বোর্সিপার এসাগিল-কিন-এপলির লিখিত ডায়াগনস্টিক হ্যান্ডবুকটি অবশ্য বহুল ব্যাবিলিয়ান চিকিৎসার পাঠ্য। পূর্ব সেমেটিক সংস্কৃতিগুলিতে, প্রধান চিকিৎসক হ'ল এক ধরনের বহিরাগত-নিরাময়কারী যা আইপু নামে পরিচিত। পেশাটি সাধারণত বাবা থেকে পুত্রের দিকে চলে যায় এবং অত্যন্ত সম্মানের সাথে পরিচালিত হয়। আশু নামে পরিচিত আর এক ধরনের নিরাময়কারী ছিলেন, যিনি একজন আধুনিক চিকিৎসকের সাথে আরও ঘনিষ্ঠতার সাথে মিল রাখেন এবং বিভিন্ন উদ্ভিদ, প্রাণীর পণ্য এবং খনিজগুলি, পাশাপাশি প্যাশনস, এনিমা এবং মলম দ্বারা গঠিত মূলত লোক প্রতিকার ব্যবহার করে শারীরিক লক্ষণগুলির সাথে আরও ঘনিষ্ঠ হন এই চিকিত্সকরা। তারা পুরুষ বা মহিলা উভয়ই হতে পারেন, তারাও ক্ষত পরিষ্কার  করতেন, অঙ্গ-প্রত্যঙ্গ স্থাপন করতেন এবং সহজ সার্জারি করতেন। প্রাচীন মেসোপটেমিয়ানরাও প্রফিল্যাক্সিস অনুশীলন করেছিলেন এবং রোগের বিস্তার রোধে ব্যবস্থা গ্রহণ করেছিলেন।
ব্যাবিলনীয় জ্যোতির্বিদ্যায়, নক্ষত্র, গ্রহ এবং চাঁদের গতির রেকর্ডগুলি হাজার হাজার মাটির ট্যাবলেটগুলিতে লেখক দ্বারা তৈরি করা হয়েছে । আজও, মেসোপটেমিয়ান প্রোটো-বিজ্ঞানীদের দ্বারা চিহ্নিত জ্যোতির্বিদ্যার সময়গুলি সৌর বছর এবং চন্দ্র মাসের মতো পশ্চিমা ক্যালেন্ডারে ব্যাপকভাবে ব্যবহৃত হয়। এই উপাত্ত ব্যবহার করে তারা বছরের পরিক্রমায় দিবালোকের পরিবর্তিত দৈর্ঘ্য গণনা করতে এবং চাঁদ এবং গ্রহের উপস্থিতি এবং সূর্য ও চাঁদের অন্তর্ধানের পূর্বাভাস দেওয়ার জন্য পাটিগণিত পদ্ধতিগুলি বিকশিত করেছিল। খালিদি জ্যোতির্বিদ ও গণিতবিদ কিডিনুর মতো মাত্র কয়েকজন জ্যোতির্বিজ্ঞানের নাম জানা যায়। সৌর বর্ষের জন্য কিডিনুর মান আজকের ক্যালেন্ডারের জন্য ব্যবহৃত হয়। ব্যাবিলনীয় জ্যোতির্বিজ্ঞান ছিল "জ্যোতির্বিদ্যার ঘটনাগুলির একটি পরিশোধিত গাণিতিক বিবরণ দেওয়ার প্রথম এবং অত্যন্ত সফল প্রচেষ্টা।" ঐতিহাসিক এ. অ্যাবোর মতে, "পরবর্তী হেলেনিস্টিক বিশ্বে, ভারতে, ইসলামে এবং পশ্চিমে সমস্ত বৈজ্ঞানিক জ্যোতির্বিজ্ঞান যদি সত্যিকারের বিজ্ঞানের যথাযথ প্রচেষ্টা না হয় তবে নির্ধারিত এবং মৌলিক উপায়ে ব্যাবিলনীয় জ্যোতির্বিজ্ঞানের উপর নির্ভর করে"।
মিডসামার মোজার্ট উৎসব
মিডসামার মোজার্ট উৎসব হল একটি বাৎসরিক সঙ্গীত উৎসব যাতে একচেটিয়াভাবে উলফগ্যাং অ্যামাডেউস মোজার্টের সঙ্গীত পরিবেশন করা হয়। উত্সবটি ১৯৭৪ সালে জর্জ ক্লিভ দ্বারা প্রতিষ্ঠিত হয়েছিল এবং সান ফ্রান্সিসকো বে এরিয়াতে অনুষ্ঠিত হয়।
কবিতা কে. বারজাতিয়া
কবিতা কে বারজাতিয়া (জন্ম: ১২ই নভেম্বর ১৯৭৭) হলেন একজন ভারতীয় টেলিভিশন এবং চলচ্চিত্র প্রযোজক, যিনি রাজশ্রী প্রোডাকশনসের সাথে কাজ করেন, যেটি তাঁর পিতা মাতার পরিবারের মালিকানাধীন একটি চলচ্চিত্র সংস্থা।
মিডসামার মোজার্ট উৎসব
২০২০ সালে কোন উৎসব হয় নি।
কবিতা কে. বারজাতিয়া
পটভূমি
কবিতা বারজাতিয়া ১৯৭৭ সালের ১২ই নভেম্বর তারিখে ভারতের মহারাষ্ট্রের মুম্বাইয়ে জন্মগ্রহণ করেছেন। তিনি রাজশ্রী প্রোডাকশনের বর্তমান ব্যবস্থাপনা পরিচালক কমলকুমার বারজাতিয়ার কন্যা এবং চলচ্চিত্র নির্মাতা তারাচাঁদ বারজাতিয়ার নাতনী, যিনি ১৯৪৭ সালে রাজশ্রী প্রোডাকশন প্রতিষ্ঠা করেছিলেন। কবিতা বারজাতিয়া মুম্বইয়ের একটি স্কুলে পড়াশোনা করেছেন। তিনি সিডেনহ্যাম কলেজ থেকে ডিগ্রি অর্জন করার পর এনএমআইএমএস বিশ্ববিদ্যালয় থেকে স্নাতকোত্তর ডিগ্রি অর্জন করেছেন।
ব্যক্তিগত জীবন
তিনি একজন প্রশিক্ষিত কণ্ঠশিল্পী এবং কত্থক নৃত্যশিল্পী। তিনি বেশ কয়েকটি সরাসরি অনুষ্ঠানে নৃত্য পরিবেশন করেছেন; তিনি বিভিন্ন বাদ্যযন্ত্রও বাজাতে পারেন। কবিতার এক ব্যক্তির সাথে বিবাহ হয়েছিল, যেটি মাত্র ১০০ দিন স্থায়ী হয়েছিল। এটিই ছিল তাঁর জীবনের এক গুরুত্বপূর্ণ মোড় এবং তার পর থেকে তিনি তাঁর জীবনের লক্ষ্যে মনোনিবেশ করেন।
পেশা
ভারতীয় বিনোদন শিল্পে কবিতা বারজাতিয়া ম্যায় প্রেম কি দিওয়ানি হুঁ-এ কাজ করার মাধ্যমে অভিষেক করেছেন, যেখানে তিনি তাঁর সম্পর্কিত ভাই, সুরজ বারজাতিয়ার সাথে সহ পরিচালক হিসেবে কাজ করেছেন। ২০০৪ সালে, সুরজ বারজাতিয়ার নির্দেশনায় তিনি কাজ করা শুরু করেছিলেন। রাজশ্রীর টিভি বিভাগটি ১৯৮৪ সালে চালু হয়েছিল এবং কবিতা, তাঁর পরিবারের অন্যান্য সদস্যদের সাথে, আট বছরেরও বেশি সময় ধরে সফলভাবে এর পরিচালনা করেছিলেন। রাজশ্রী প্রোডাকশনস ওহ রহনে ওয়ালী মহলোঁ কি, ইয়াহাঁ ম্যায় ঘর ঘর খেলি, দো হন্সো কা জোড়া-এর মতো টেলিভিশন ধারাবাহিক প্রযোজনা করেছে। ২০১৩ সালে, কবিতা বারজাতিয়া চলচ্চিত্র নির্মাণে তাঁর অভিষেকের ঘোষণা দিয়েছিলেন; নির্মাতা হিসাবে তিনি সম্রাট অ্যান্ড কো-এ কাজ করার মাধ্যমে অভিষেক করেছিলেন; এই চলচ্চিত্রটি ২০১৮ সালের ১লা মে তারিখে মুক্তি পেয়েছে।
কবিতা বারজাতিয়ার প্রথম স্বাধীন প্রকল্পটি ছিল টেলিভিশন ধারাবাহিক ওহ রহনে ওয়ালী মহলোঁ কি, এটি একটি পারিবারিক কাহিনী ছিল; যেটি ২০০৫ সালের ৩০শে মে তারিখ হতে রাত ৯:০০ টায় (আইএসটি) স্টার প্লাসে প্রচার করা হয়েছিল। এই ধারাবাহিকটি ছয় বছর যাবত ১,৪০০ পর্ব প্রচার করেছিল। এবং এটি বেশ কয়েকটি পুরস্কার জয় করেছিল। কবিতার পরবর্তী প্রযোজনা ছিল, পেয়ার কে দো নাম: এক রাধা, এক শ্যাম, যেটি ২০০৬ সালের ৩রা এপ্রিল তারিখ হতে স্টার প্লাসে রাত ৮টায় (আইএসটি) প্রচার করা হয়েছিল। এই ধারাবাহিকের গল্পটি পুনর্জন্ম ধারণা এবং কীভাবে চিরস্থায়ী প্রেম স্থায়ী হয় তার ওপর ভিত্তি করে রচিত।
কবিতা বারজাতিয়া আইটিএ স্কুল অফ পারফর্মিং আর্টসের উপদেষ্টা বোর্ডের একজন সদস্য।
আবদুল মান্নান তালুকদার
আবদুল মান্নান তালুকদার হলেন বাংলাদেশ জাতীয়তাবাদী দলের একজন রাজনীতিবিদ এবং সিরাজগঞ্জ-৩ (রায়গঞ্জ-তাড়াশ-সলঙ্গা) আসনের সাবেক সাংসদ। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় সংসদ নির্বাচনে (পরপর চার বার) সংসদ সদস্য নির্বাচিত হন।
জন্ম ও প্রাথমিক জীবন
আব্দুল মান্নান তালকদার সিরাজগঞ্জ জেলায় জন্মগ্রহণ করেন।
শাহজাইব হাসান
মোহাম্মদ শাহজাইব হাসান খান (, জন্ম: ২৫ ডিসেম্বর ১৯৮৯) একজন পাকিস্তানি ক্রিকেটার যিনি স্পট-ফিক্সিংয়ে জড়িত থাকার জন্য চার বছরের জন্য নিষিদ্ধ হন। পূর্বে, তিনি করাচি জেব্রাসের হয়ে ঘরোয়া ক্রিকেট খেলতেন, ২০০৮-০৯ মৌসুমে তাদের সাথে তার অভিষেক হয়েছিল।
করাচি জেব্রাসের হয়ে ব্যাটিং শুরু করে কিছু উল্লেখযোগ্য পারফরম্যান্সের পর (৯৬.১১ স্ট্রাইক রেটে সাতটি ম্যাচে ২৫০ রান), হাসান ২০০৯ সালের আইসিসি বিশ্বকাপ টি-টোয়েন্টির জন্য পাকিস্তান দলে ডাক পান, তিনি উক্ত পাকিস্তান দলে থাকা দুজন আনক্যাপড খেলোয়াড়ের একজন ছিলেন। ২০১৮ সালের ফেব্রুয়ারিতে, ২০১৭ পাকিস্তান সুপার লিগ স্পট-ফিক্সিং কেলেঙ্কারিতে অংশ নেওয়ার জন্য তাকে এক বছরের জন্য নিষিদ্ধ করা হয়, পরে একটি আপিল করা হলে যার মেয়াদ আরও চার বছর বাড়ানো হয়।
কর্মজীবন
টুর্নামেন্টের শুরুতে সালমান বাটের খারাপ পারফরম্যান্সের পর, ১৩ জুন ২০০৯-এ নিউজিল্যান্ডের বিপক্ষে তার টি-টোয়েন্টি আন্তর্জাতিক অভিষেক হয়, সেখানে তিনি ২৮ বলে ৪ চার এবং ২ ছক্কায় ৩৫ রান করেন। তিনি দলে নিজের জায়গা ধরে রাখেন ও শ্রীলঙ্কার বিপক্ষে ফাইনালে ১৯ রান করেন, যা পাকিস্তান ২০০৯ সালের আইসিসি টি-টোয়েন্টি বিশ্বকাপ জিততে সাহায্য করে।
টি-টোয়েন্টিতে তার পারফরম্যান্সের পর তার ওজন অনেক বেড়ে যায়, ফলে কোনো ফরম্যাটে খেলার জন্য তাকে নির্বাচিত করা হয়নি, তবে তাকেসহ শোয়েব আখতার, আসাদ শফিক, উমর আমিন এবং আবদুর রহমানের মতো অনেক চমককে ২০১০ এশিয়া কাপের দলে রাখা হয়েছিল। এরপর ২০১০ এশিয়া কাপের সময় তিনি তার তৃতীয় ওয়ানডেতে বাংলাদেশের বিপক্ষে প্রথম ফিফটি করেন। এরপর ২০১০ সালে অস্ট্রেলিয়ার বিপক্ষে নিরপেক্ষ টেস্ট সিরিজে তাকে নির্বাচিত করা হয়। ইংল্যান্ডের বিপক্ষে ওয়ানডে ও টি-টোয়েন্টি সিরিজের জন্যও তিনি নির্বাচিত হন। শাহজাইব হাসান এরপর সমারসেটের বিপক্ষে (ইংল্যান্ড সিরিজের ঠিক আগে) প্রস্তুতি ম্যাচে অংশ নেন এবং ১০৫ রান করেন এবং চতুর্থ উইকেটে ফাওয়াদ আলমের সাথে ১৬৯ রানের জুটি গড়েন।
শাহজাইব প্রাথমিকভাবে অক্টোবর ২০১০ সালে দক্ষিণ আফ্রিকা সফরের জন্য নির্বাচিত হননি, কিন্তু অধিনায়ক শহীদ আফ্রিদি, ওয়াকার ইউনিস, আকিব জাভেদ এবং ইন্তেখাব আলমের টিম ম্যানেজমেন্টের চাপের পর নির্বাচকরা শাহজাইব এবং ফাস্ট বোলার ওয়াহাব রিয়াজকে ওডিআইতে এবং টি-টোয়েন্টি স্কোয়াডে যোগ করেন। শাহজাইব ২০১০-২২ ফয়সাল ব্যাংক টোয়েন্টি-২০ কাপে ভাল পারফরম্যান্স করেছিলেন, তিনি টুর্নামেন্টে ২৩৯ রান করেছিলেন এবং তার নতুন ঘরোয়া দল করাচি ডলফিনকে টুর্নামেন্টের ফাইনালে যেতে সাহায্য করেছিলেন। ফাইনালে তিনি ৩৩ রান করেন কিন্তু করাচি ডলফিনসকে জিততে পারেনি। টুর্নামেন্টে শাহজাইবের সর্বোচ্চ স্কোর ছিল ১০১* এবং তিনিই একমাত্র ব্যক্তি যিনি টুর্নামেন্টে সেঞ্চুরি করেছিলেন।
পিএসএলে স্পট ফিক্সিং
২০১৮ সালে ফেব্রুয়ারী, ২০১৭ পাকিস্তান সুপার লিগ স্পট-ফিক্সিং কেলেঙ্কারিতে তার অভিযুক্ত ভূমিকার জন্য হাসানকে এক বছরের জন্য নিষিদ্ধ করা হয় এবং এক মিলিয়ন পাকিস্তানি রুপি জরিমানা করা হয়। ২০১৮ সালে আগস্টে, তিনি এটির পর্যালোচনা আপিল করেন, যার ফলে তার নিষেধাজ্ঞা আরও চার বছর বাড়ানো হয় এবং জরিমানাও বহাল রাখা হয়।
তথ্যসূত্র
<references group="" responsive="1">
ভোগপুর
ভোগপুর (Bhogpur) ভারতের পাঞ্জাব রাজ্যের জলন্ধর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩২ মিটার (৭৬১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ভোগপুর শহরের জনসংখ্যা হল ১৩,৮৯৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ভোগপুর এর সাক্ষরতার হার বেশি।
বর্ধমানভুক্তি
বর্ধমানভুক্তি অধুনা পশ্চিমবঙ্গের বর্ধমান ও বাঁকুড়া জেলাদুটি নিয়ে গঠিত একটি প্রাচীন ও মধ্যযুগীয় অঞ্চল।
গুপ্ত যুগে প্রাচীন রাঢ় অঞ্চল একাধিক ছোটো অঞ্চলে বিভক্ত ছিল। যথা, কঙ্কগ্রামভুক্তি, বর্ধমানভুক্তি ও দণ্ডভুক্তি। এই অঞ্চলের তিন দিকে ছিল অজয় নদ, দ্বারকেশ্বর নদ ও হুগলি নদী। পশ্চিমে ছিল বনাঞ্চল।
মুবিন চৌধুরী
'''আবু লেইছ মো. মুবিন চৌধুরী''' (জন্ম : ১৯৭৩ -মৃত্যু ২৭ ডিসেম্বর ২০১৩) হলেন বাংলাদেশ জাতীয়তাবাদী দলের রাজনীতিবিদ এবং হবিগঞ্জ-৩ আসন থেকে ৩ বার নির্বাচিত জাতীয় সংসদের প্রাক্তন সদস্য ছিলেন। এরমধ্যে দু’বার জাতীয় পার্টির হয়ে একবার বাংলাদেশ জাতীয়তাবাদী দলের হয়ে নির্বাচিত হন।
রাজনৈতিক জীবন
মুবিন চৌধুরী ১৯৮৮, ১৯৯১ এবং ১৯৯৬ জাতীয় পার্টির প্রার্থী হিসাবে হবিগঞ্জ -৩ থেকে সালে সংসদ সদস্য নির্বাচিত হয়েছিলেন। ২০০০ সালে, তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি ২০০১ সালের নির্বাচনে আওয়ামী লীগের প্রার্থী শাহ এএমএস কিবরিয়ার কাছে হেরে যান।  তিনি হবিগঞ্জ জেলা পরিষদের সাবেক চেয়ারম্যান।
মৃত্যু
২০১৩ সালের ২৭ ডিসেম্বর হবিগঞ্জ শহরের শায়েস্তানগরের বাসায় হৃদরোগে আক্রান্ত হয়ে মৃত্যুবরণ করেন। ২৮ ডিসেম্বর হবিগঞ্জ ঈদগাহ মাঠে জানাজা শেষে শায়েস্তানগর কবরস্থানে দাফন করা হয়।
শ্রীপুর উত্তর ইউনিয়ন
উত্তর শ্রীপুর ইউনিয়ন‌ বাংলাদেশের সিলেট বিভাগের সুনামগঞ্জ জেলার তাহিরপুর উপজেলার একটি ইউনিয়ন।
আয়তন ও জনসংখ্যা
আয়তন- ৫২.১২ (বর্গ কিঃ মিঃ)। লোকসংখ্যা– ৪৬৮৬৫ জন।
শিক্ষা
শিক্ষার হার : ২৩%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ খসরুল আলম {| class="wikitable" !ক্রমিক !নাম !মেয়াদ
সুশীল কানোয়ার
সুশীল কানোয়ার একজন ভারতীয় জনতা পার্টির রাজনীতিবিদ এবং আজমীর জেলা, রাজস্থানের জেলা প্রমুখ। তিনি রাজস্থান বিধানসভায় মাসুদা বিধানসভা কেন্দ্রের প্রতিনিধিত্ব করা সদস্য ছিলেন।
তরুণ রাই কাগা
তরুণ রাই কাগা একজন ভারতীয় রাজনীতিবিদ। তিনি রাজস্থানের চোহতান নির্বাচনী এলাকা থেকে প্রাক্তন বিধানসভার সদস্য এবং, ভারতীয় জনতা পার্টির নেতা।
কেলভিন
কেলভিন হলো তাপগতীয় তাপমাত্রার এস. আই. একক। ১ কেলভিন হলো পানির ত্রৈধ বিন্দুর তাপগতীয় তাপমাত্রার ১/২৭৩.১৬ ভগ্নাংশের সমান। তাপমাত্রার পার্থক্য কেলভিন এবং ডিগ্রি সেলসিয়াস(সেন্টিগ্রেড) স্কেলে সমান; কিন্তু ডিগ্রি সেলসিয়াসে প্রকাশিত একটি নির্দিষ্ট তাপমাত্রা সংখ্যাগতভাবে কেলভিনে প্রকাশিত তাপমাত্রার চেয়ে ২৭৩.১৫ পরিমাণ ক্ষুদ্রতর।
অর্থাৎ, ১ ডিগ্রি সেলসিয়াস = ১ কেলভিন - ২৭৩.১৫
কেলভিনকে 'K' দ্বারা সূচিত করা হয়।
পরম শূন্য তাপমাত্রা হলো ০ K(বা -২৭৩.১৫ ডিগ্রি সেলসিয়াস)। ১৯৬৭ সালের আন্তর্জাতিক ঐকমত্যের ভিত্তিতে পূর্বেকার প্রচলিত নাম ডিগ্রি কেলভিন অচল হয়ে গেছে। এই এককের নামটি আসলে লর্ড কেলভিন(১৮২৪-১৯০৭)-এর নামে রাখা হয়েছে।
ইতিহাস
১৮৪৮ সালে, উইলিয়াম থমসন, যার নাম পরে লর্ড কেলভিন হয়েছিল, তিনি তার গবেষণাপত্রে লিখেছেন, "একটি সম্পূর্ণ তাপমাত্রাযুক্ত স্কেলে, যা একটি স্কেলের প্রয়োজনের জন্য, যার মাধ্যমে 'অসীম ঠান্ডা' (পরম শূন্য) স্কেল এর নাল পয়েন্ট ছিল এবং যা তার একক বৃদ্ধি জন্য ডিগ্রি সেলসিয়াস ব্যবহার করে।" কেলভিন গণনা করেছিলেন যে বাতাসে পরম শূন্য তাপমাত্রা থার্মোমিটারগুলিতে -২৭৩ ডিগ্রি সেলসিয়াসের সমতুল্য ছিল।
পীতমপুরা মেট্রো স্টেশন
পীতমপুরা মেট্রো স্টেশন দিল্লি মেট্রোর রেড লাইনে পীতমপুরা লোকালয়ে অবস্থিত।
জেএফ (বাংলাদেশ) লিমিটেড
জেএফ (বাংলাদেশ) লিমিটেড, পূর্বে জেমস ফিনলে বাংলাদেশ নামে পরিচিত ছিল, বাংলাদেশের একটি বিশিষ্ট শিপিং এবং লজিস্টিক ব্যবসায়িক কোম্পানি। এটি ব্রিটিশ শাসনামলে একটি নেতৃস্থানীয় স্কটিশ ট্রেডিং কোম্পানি জেমস ফিনলে লিমিটেডের উত্তরসূরি।
ইতিহাস
১৯০১ সালে কোম্পানিটি বঙ্গে প্রতিষ্ঠিত হয়। ঔপনিবেশিক শাসনের অবসানের পর, জেএফ (বাংলাদেশ) লিমিটেড নামে একদল বাংলাদেশী ব্যবসায়ীর কাছে বিক্রির আগে ব্রিটিশ ফিনলে গ্রুপ ২০০৪ পর্যন্ত ৫৭ বছর কোম্পানিটি পরিচালনা করে।
২০০০ থেকে ২০০১ সাল পর্যন্ত এটি প্রধানমন্ত্রী খালেদা জিয়া র কাছ থেকে রপ্তানির জন্য স্বর্ণপদক লাভ করে।
তারা বাংলাদেশে ৫২টি বৈশ্বিক চার্টার ভেসেল কোম্পানির প্রতিনিধিত্ব করে থাকে। এটি বিশ্বজুড়ে শিপিং কোম্পানিগুলিতে নাবিক সরবরাহ করে থাকে। এটি দ্য নিউ সিলেট টি এস্টেট লিমিটেড, বারাওরা (সিলেট) টি কোম্পানি লিমিটেড, কনসোলিডেট টি অ্যান্ড ল্যান্ডস কোং (বাংলাদেশ) লিমিটেড এবং বুরজান টি এস্টেট লিমিটেডের পরামর্শক হিসেবে এবং গুদাম পরিষেবা সেবা দিয়ে থাকে।
শিখা শর্মা
শিখা শর্মা (জন্ম ১৯ নভেম্বর ১৯৫৮) অ্যাক্সিস ব্যাংকের ব্যবস্থাপনা পরিচালক ও প্রধান নির্বাহী কর্মকর্তা। এটি ২০০৯ থেকে ২০১৮ সালের মধ্যে ভারতের তৃতীয় বৃহত্তম বেসরকারি খাত ব্যাংক। শর্মা ২০০৯ সালে অ্যাক্সিস ব্যাংকে যোগ দেন এবং তার খুচরো ঋণের ফ্র্যাঞ্চাইজি শক্তিশালীকরণ, বিনিয়োগ ব্যাংকিং এবং উপদেষ্টা ক্ষমতা বৃদ্ধি এবং পণ্যের সামগ্রিক অবস্থার উন্নয়নে কাজ করতেন।
প্রাথমিক জীবন এবং শিক্ষা
ভারতীয় সেনাবাহিনীর অফিসারের মেয়ে, শিখা ১৯৫৮ সালের ১৯ নভেম্বর জন্মগ্রহণ করেন। তার বাবা একজন সেনা সদস্য হিসাবে, শর্মা তার পরিবারের সাথে পুরো দেশে ভ্রমণ করেন। এবং শিখা দিল্লির লোরেটো কনভেন্ট থেকে স্কুলে পড়া শেষ করার আগে বিভিন্ন শহরে মোট সাতটি স্কুলে পড়েছেন। তিনি দিল্লিতে লেডি শ্রী রাম কলেজ ফর ওমেন (এলএসআর) এবং আইআইএম আহমেদাবাদের এমবিএ থেকে অর্থনীতিতে বিএ (অনার্স) করতে গিয়েছিলেন। তিনি মুম্বাইয়ের ন্যাশনাল সেন্টার ফর সফটওয়্যার টেকনোলজি থেকে সফ্টওয়্যার টেকনোলজিতে স্নাতকোত্তর ডিপ্লোমা ডিগ্রি লাভ করেন।
বিজনেস স্ট্যান্ডার্ড রিপোর্টের মতে, "স্নাতকোত্তর কোর্সের জন্য পদার্থবিজ্ঞান তার প্রথম পছন্দ ছিল কিন্তু তিনি অর্থনীতির জন্য স্থির হয়েছিলেন । কিন্তু তার কোন দুঃখ নেই কারণ অর্থনীতি তাকে গণিতে তার প্রবল দক্ষতা প্রমাণ করার জন্য যথেষ্ট সুযোগ দিয়েছে - এই বিষয়টি তার হৃদয়ের খুব কাছাকাছি।
পরিবার
আইআইএম-এ তার ব্যাচ-সঙ্গী সঞ্জয় শর্মার সঙ্গে শর্মা বিয়ে বন্ধনে আবদ্ধ হোন। সঞ্জয় টাটা ইন্টারেক্টিভ সিস্টেমের সাবেক সিইও। শর্মা দম্পতির দুই সন্তান, তিলক ও তুষিশা, শর্মার দুই ভাই হৃদরোগ বিশেষজ্ঞ।
পেশা
১৯৮০ সালে আইসিআইসিআই ব্যাংকের সঙ্গে তার ক্যারিয়ার শুরু করেন। শর্মা আর্থিক ক্ষেত্রে তিন দশকেরও বেশি অভিজ্ঞতা পেয়েছেন। আইসিআইসিআই গ্রুপের সাথে তার ২৯ বছরের মেয়াদে শর্মার আইসিআইসিআই সিকিউরিটিজ - আইসিআইসিআই এবং জেপি মর্গানের মধ্যে যৌথ উদ্যোগ প্রতিষ্ঠার পাশাপাশি বিনিয়োগ ব্যাংকিং এবং খুচরা অর্থসহ আইসিআইসিআইয়ের বিভিন্ন গ্রুপের ব্যবসা প্রতিষ্ঠার পাশাপাশি গুরুত্বপূর্ণ ভূমিকা রেখেছিল। আইসিআইসিআই প্রোডেনশিয়াল লাইফ ইন্সুরেন্স কোম্পানির ব্যবস্থাপনা পরিচালক ও সিইও হিসাবে আইসিআইসিআই-র তার সর্বশেষ নিয়োগে, তিনি এটিকে ১ নম্বর বেসরকারি খাতের জীবন বীমা কোম্পানী তৈরির জন্য উল্লেখযোগ্যভাবে অবদান রাখেন ।
হেত্বাভাস থেকে যুক্তিতর্ক
হেত্বাভাস বা অপযুক্তির আশ্রয়ে কোন দাবি উত্থাপন করলেই সেই দাবি ভুল হওয়ার যুক্তি হলো ফ্যালাসি ফ্যালাসি বা অপযুক্তির কুযুক্তি। একে argument to logic (argumentum ad logicam), কুযুক্তির কুযুক্তি ( the fallacy fallacy), কুযুক্তিকের কুযুক্তি (the fallacist's fallacy)  ও বদকারণিক কুযুক্তি (the bad reasons fallacy) বলেও অভিহিত করা হয়ে থাকে।
যেকোন বিতর্কে কোনো কেইস বা অবস্থান গঠনের জন্য কিছু যৌক্তিক ক্রিয়া-প্রক্রিয়া বা logical operation সম্পাদন করা আবশ্যক। অন্যথায় সব যৌক্তিক ক্রিয়া-প্রক্রিয়ার চূড়ান্ত ফলাফলও ভুলই হবে।
আবার একটা সঠিক দাবি উত্থাপনের লক্ষ্যে বেঠিক যুক্তির আশ্রয় নিলে কিন্তু দাবিটি মিথ্যা হয় না। “পৃথিবী সূর্যের চারিদিকে ঘুরে” দাবিটির পক্ষে লড়তে গিয়ে প্রতিপক্ষকে কোন অপ্রাসঙ্গিক যুক্তি দিলে বা প্রসঙ্গচ্যুত হলেও, মূল দাবিটির সত্যতা বিন্দুমাত্র কমবে না।
একটি আরগুমেন্ট প্রতিষ্ঠা করার জন্য লজিক্যাল অপারেশনগুলো সুষ্ঠু ভাবে সম্পাদন করাই মুখ্য নয়, অনুমিতিগুলোর সত্যতাও নিশ্চিত করা আবশ্যক।
উদাহরণ
ব্যক্তি ক দাবি করল যে পত্রিকার স্বাস্থ্য পাতার চিকিৎসক কলামলেখক যেহেতু বলেছেন দৈনিক দুটো ডিম খাওয়া বর্তমানে খুব প্রচলিত, তার মানে দৈনিক দু’টো ডিম খাওয়া নিশ্চয়ই স্বাস্থ্যের জন্য উপকারী! ব্যক্তি ক এখানে একাধারে চিকিৎসকের প্রতি appeal to authority হেত্বাভাসের শিকার হয়েছে ও লেখকের ব্যক্তিনিষ্ঠ(subjective) বক্তব্য হতে অযৌক্তিকভাবে একটা বৈজ্ঞানিক সিদ্ধান্তে উপনীত হয়েছে। ব্যক্তি ক-এর সিদ্ধান্ত নেওয়ার প্রক্রিয়াটি ভুল, কিন্তু এতে প্রতিদিন দুটো ডিম খাওয়ার সম্ভাব্য উপকারিতা বাতিল হয়ে যায় না। কোন ব্যক্তি ঙ যদি এখন দাবি করে যে যেহেতু ব্যক্তি ক অপযুক্তি দিয়েছে তাই ডিম খাওয়া খারাপ, তাহলে তিনিও  Fallacy fallacy বা আর্গুমেন্ট ফ্রম ফ্যালাসির শিকার হয়েছেন।
হার্ড ডিস্ক ড্রাইভ
হার্ড ডিস্ক (এইচডিডি), হার্ড ডিস্ক, হার্ড ড্রাইভ বা ফিক্সড ড্রাইভ হলো ডাটা সংরক্ষণের যন্ত্র যা তথ্য জমা এবং পরবর্তী সময়ে পড়ার জন্য ব্যবহৃত হয়। হার্ড ডিস্কে সমকেন্দ্রিক একাধিক চাকতি থাকে। একে প্লেটারস বলে। এগুলো চৌম্বকীয় ধাতু দিয়ে আচ্ছাদিত থাকে। প্লেটারসগুলো চৌম্বকীয় হেডস বা মাথার সাথে জোড়া দেয়া থাকে। এগুলোর সাথে আর একটি সক্রিয় একচুয়েটর আর্ম বা হাত থাকে। এই একচুয়েটর হাত প্লেটারগুলোর উপরিভাগ থেকে তথ্য পড়তে এবং তথ্য জমা করতে ব্যবহৃত হয় । ডাটাগুলো ড্রাইভে স্থানান্তরিত হয় র‍্যানডম-একসেস প্রক্রিয়ার ভিত্তিতে। এর মানে হল ডাটা যখন ড্রাইভে রাখা হয় এগুলো পর পর সাজানো হয় না বরং যেকোন খালি জায়গায় ডাটা জমা করা হয়। হার্ড ডিস্ক ড্রাইভ কম্পিউটার বন্ধ করার পরও ডাটা সংরক্ষণ করে রাখে।
আইবিএম সর্ব প্রথম ১৯৫৬ সালে হার্ড ডিস্ক উদ্ভাবন করে এবং ১৯৬০ দশকে সাধারণ কম্পিউটারের দ্বিতীয় সংরক্ষণ মাধ্যম হিসেবে কম্পিউটারগুলোতে ব্যবহৃত হতে থাকে। প্রতিনিয়ত এটির উন্নয়নের ফলে আজকের দিনের সার্ভার থেকে শুরু করে ব্যক্তিগত কম্পিউটারে এর ব্যবহার লক্ষনীয়। বর্তমানে অধিকাংশ কম্পিউটারে তথ্য সংরক্ষণের স্থায়ী (non-volatile) ব্যবস্থা হিসাবে হার্ড ডিস্ক ব্যবহৃত হয়। হার্ড ডিস্ক ছাড়াও বর্তমানে ডিজিটাল ভিডিও রেকর্ডার, মিউজিক প্লেয়ার প্রভৃতি যন্ত্রে হার্ড ডিস্ক ব্যবহার করা হয়। ২০০টি কোম্পানীরও বেশি কোম্পানী এই ড্রাইভ বিভিন্ন সময় প্রস্তুত করেছে। বর্তমানে এটি প্রস্তুত করছে বেশকিছু খ্যাতিমান কোম্পানী যাদের মধ্যে সিগেট, তোশিবা এবং ওয়েষ্টার্ন ডিজিটাল উল্লেখ্যযোগ্য। ২০১৩ সালে বিশ্বব্যাপি ডিস্ক স্টোরেজের আয় ছিল $৩২ বিলিয়ন, এটি ২০১২ সাল থেকে ৩% কম ছিল।
একটি হার্ড ড্রাইভের প্রাথমিক বৈশিষ্ট্য হল এর ধারণক্ষমতা ও কার্যকারিতা। ধারণক্ষমতাকে উল্লেখ্য করা হয় ১০০০ ইউনিটের উপসর্গ দিয়ে যেমন ১ টেরাবাইট ড্রাইভের ধারণক্ষমতা হল ১০০০ গিগাবাইট। এই ধারনক্ষমতার সবটাই ব্যবহারকারীর জন্য পুরোপুরি থাকে না কারণ ফাইল সিস্টেম এবং কম্পিউটারের অপারেটিং সিস্টেম ও অভ্যন্তরীন বাড়তি জায়গা ব্যবহার করা হয় ভুল সংশোধন ও পুনরুদ্ধার কাজের জন্য। কার্যকারিতাকে বোঝানো হয় হার্ড ড্রাইভের একসেস টাইম ও ল্যাটেন্সি বৈশিষ্ট্যের উপর। একসেস টাইম হল কতটুকু সময়ে একটি হেড কোন নির্দিষ্ট ট্র্যাক বা সিলিন্ডারের যায় এবং ল্যাটেন্সি হল একটি সেক্টর কত দ্রুত হেডের নিচে আসে সেই সময়ের সমষ্টি। ল্যাটেন্সির ব্যাপারটি হার্ড ড্রাইভের রোটেশনাল স্পিড যা রিভোলুশন পার মিনিট দিয়ে মাপা হয় তার সাথে সম্পর্কিত। এছাড়াও হার্ড ড্রাইভে কত গতিতে ডাটা স্থানান্তর (ডাটা রেট) হয় সেটিও অন্যতম একটি বৈশিষ্ট্য বলে বিবেচিত হয়।
আধুনিক হার্ড ড্রাইভের দুটি গঠন প্রায়শই দেখা যায়। ৩.৫ ইঞ্চি এবং ২.৫ ইঞ্চি। ৩.৫ ইঞ্চি মাপের ড্রাইভ ডেস্কটপের জন্য এবং ২.৫ ইঞ্চি সাধারণত ল্যাপটপে দেখা যায়। হার্ড ড্রাইভগুলো স্ট্যান্ডার্ড ইন্টারফেস ক্যাবল যেমন পাটা, সাটা, ইউএসবি বা সিরিয়াল এটাচড এসসিএসআই ক্যাবল দ্বারা সংযুক্ত থাকে। শুরুর দিকের হার্ড ডিস্ক গুলো ছিলো অপসারনযোগ্য মাধ্যম, কিন্তু বর্তমানের হার্ড ডিস্ক গুলো সাধারণত ধাতব বাক্সে আবদ্ধ থাকে।
হার্ড ড্রাইভ বনাম সলিড-স্টেট ড্রাইভ
২০১৫ সালের তথ্যমতে, হার্ড ড্রাইভের প্রধান প্রতিযোগী প্রযুক্তি হল সলিড স্টেট ড্রাইভ (এসএসডি) প্রযু্ক্তিতে আসা ফ্ল্যাশ মেমোরি। এগুলোর রয়েছে উচ্চ গতির ডাটা স্থানান্তর ক্ষমতা এবং উচ্চ নির্ভরযোগ্যতা । আর এগুলোর ল্যাটেন্সি টাইম ও একসেস টাইম কম। কিন্তু তা সত্ত্বেও হার্ড ড্রাইভগুলো এখনও কম দাম এবং ডিভাইস প্রতি সংরক্ষণ ক্ষমতার  দিক প্রভাবশালী হয়ে আছে গৌণ তথ্য সংরক্ষণের ব্যবস্থা হিসেবে। আবার এসএসডিগুলো যেখানে দ্রুতগতি, বিদ্যুৎ ব্যবহার এবং স্থায়িত্ব গুরুত্বপূর্নভাবে প্রয়োজন সেখানে প্রথমেই বিবেচনা করা হয়।. যাইহোক, এই বর্ধিত কর্মক্ষমতা একটি মূল্য আসে; নতুন হার্ডওয়্যার ডিভাইস যেমন ল্যাপটপ বা পিসি কেনার সময় HDD-এর তুলনায় এসএসডি প্রতি গিগাবাইটে বেশি ব্যয়বহুল।
পোর্টেবিলিটির ক্ষেত্রে এসএসডি এবং এইচডিডি-র মধ্যে মিল দেখা যায়। একটি SSD-এর একটি বাহ্যিক সংস্করণ হল তার স্থির অভ্যন্তরীণ প্রতিরূপের তুলনায় আরও পোর্টেবল SSD। এসএসডিগুলি বিশেষত ডেটা সেন্টারগুলিতে উপযোগী যেখানে প্রচুর পরিমাণে ডেটা দ্রুত সিস্টেম থেকে সিস্টেমে স্থানান্তর করা দরকার। একটি বাহ্যিক HDD তার অভ্যন্তরীণ প্রতিরূপের চেয়ে বেশি বহনযোগ্য, তবে এটি দ্রুত ডেটা স্থানান্তরের চেয়ে দীর্ঘমেয়াদী স্টোরেজের জন্য বেশি ব্যবহৃত হয়।
সাউথ পয়েন্ট স্কুল এন্ড কলেজ
সাউথ পয়েন্ট স্কুল এন্ড কলেজ একটি বেসরকারি স্কুল ও কলেজ। এটি  ২০০৩ সালে প্রতিষ্ঠিত হয় এবং বাংলাদেশে ঢাকা অবস্থিত। এর পাঁচটি শাখা রয়েছে বারিধারা, মালিবাগ, মিরপুর, বনানী এবং উত্তরায় অবস্থিত। ভিকারুননিসা নূন স্কুল এন্ড কলেজ প্রাক্তন অধ্যক্ষ হামিদা আলী স্কুলটি প্রতিষ্ঠিত করেন। ২০০৯ সালে প্রতিষ্ঠানটি ঢাকা শিক্ষা বোর্ড কর্তৃক সেরা শিক্ষা প্রতিষ্ঠান হিসাবে স্বীকৃতি পায়। স্কুলটি প্রায়শই বিভিন্ন সংবাদপত্রে উপস্থিত হয় যার অধিকাংশই হামিদা আলী উপস্থিত হয়, এমনকি ২০২০ সালে একটি বাংলাদেশ প্রতিদিন পত্রিকার প্রথম পাতায় উপস্থিত হয়।
ইতিহাস ও বিস্তারিত
এম এ রশিদ ও হামিদা আলী বিদ্যালয়টি প্রতিষ্ঠা করেন যিনি ২০০৩ সালে ঐ বিদ্যালয়ের অধ্যক্ষ ছিলে ন।এর প্রথম ক্যাম্পাস নিকেতনে ছিল পরে মালিবাগে স্থানান্তরিত করা হয়।।
২০২০ সালে জুন মাসে কোভিড-১৯ এর বৈশ্বিক মহামারী সময় ইংরেজি মাধ্যমে ভর্তি পরীক্ষা নেয়ার জন্য স্কুলটি সমালোচিত হয় দীর্ঘ ১৮ মাস বন্ধ থাকার পরে ২০২১ সালের ১২ সেপ্টেম্বর থেকে  শিক্ষা মন্ত্রণালয়ের নির্দেশক্রমে স্কুলটি পূনরায় চালু করা হয়।
কলেজ ক্যাম্পাস
এটির বর্তমানে পাঁচটি ক্যাম্পাস রয়েছে যার সর্বশেষ একটি ২০১৯ সালে উত্তরায় খোলা হয়েছে।
পাঁচটি ক্যাম্পাসের মধ্যে সবচেয়ে বড় হলো বারিধারা ক্যাম্পাস। ক্যাম্পাসটি তার দশ তলা বিল্ডিং জুড়ে ক্লাস প্লে গ্রুপ থেকে মাধ্যমিক স্তরের ব্যবস্থা আছে। বারিধারা শাখাটি ২০১৯ সালে নতুন ক্যাম্পাসে (নিজস্ব সম্পত্তি) স্থানান্তর করার আগে এটি একটি ভাড়া ভবনে এর কার্যক্রম   হয়েছিল। ক্যাম্পাসের পাশে একটি বড় খেলার মাঠ রয়েছে যা ক্রিকেট, ফুটবল এবং অন্যান্য কয়েকটি ক্রীড়া অনুশীলনের জন্য ব্যবহৃত হয়।
পাঠ্যক্রম
শুধুমাত্র মালিবাগ শাখা, মিরপুর শাখা এবং বনানী শাখায় ইংরেজি-মাধ্যম রয়েছে এবং শুধুমাত্র বনানী শাখাই একমাত্র ইংরেজি-মাধ্যম শাখা। বাকি দুটি শাখা হয় ইংরেজি সংস্করণ, বাংলা-মাধ্যম বা বাংলা সংস্করণ।
খেলাধুলা
সাউথ পয়েন্ট স্কুল এন্ড কলেজের কোনো খেলাধুলায় কোনো অফিসিয়াল দল নেই তবে ক্রিকেট, ফুটবল এবং ব্যাডমিন্টনের মতো খেলাগুলো বিভিন্ন শাখায় ব্যাপকভাবে অনুশীলন করানো হয়। বঙ্গবন্ধুর ১০০ তম জন্মদিন উদযাপনের কারণে ২০২০ সালেব ১৭ মার্চ  তারিখে বারিধারা ক্যাম্পাসের মাঠে একটি অফিসিয়াল আন্তঃস্কুল ক্রিকেট টুর্নামেন্ট অনুষ্ঠিত হওয়ার কথা ছিলো কিন্তু পরে কোভিড-১৯ মহামারীর কারণে বাংলাদেশে ১৭ মার্চ থেকে স্কুল- কলেজ বন্ধ থাকায় তা বাতিল করা হয়েছিল।.
বার্ষিক ক্রীড়া দিবস
প্রতি বছর জানুয়ারি থেকে ফেব্রুয়ারির মধ্যে একটি বার্ষিক ক্রীড়া প্রতিযোগিতা অনুষ্ঠিত হয়। প্রত্যেক শিক্ষার্থী প্রতিযোগিতার জন্য নির্বাচিত হয় না। প্রতিযোগিতায় অংশগ্রহণ করতে ইচ্ছুক প্রত্যেক শিক্ষার্থীকে নিজ নিজ খেলার পরীক্ষা দিতে হবে। উদাহরণস্বরূপ যে ম্যারাথন পরীক্ষায় সবার মধ্যে প্রথম হবে সে প্রতিযোগিতার জন্য যোগ্য বলে গণ্য  হবে এবং অন্যরা না। ম্যারাথন (মিটার নির্ভর), "মোরোক লোরাই" ইত্যাদি সহ প্রতিযোগিতায় বিভিন্ন ক্রীড়া ইভেন্ট হয়। প্রতিযোগিতা শুরু হওয়ার আগে সমাবেশ অনুষ্ঠিত হয়।
আন্ত:বিদ্যালয় শিল্প প্রতিযোগিতা
স্বাধীনতা দিবস, পহেলা বৈশাখ, বঙ্গবন্ধুর জন্মদিন, বিজয় দিবস ইত্যাদির মতো প্রতিটি বিশেষ অনুষ্ঠানের প্রতি বছর পাঁচটি শাখায় একটি আন্ত:স্কুল চিত্রাঙ্গন প্রতিযোগিতা অনুষ্ঠিত হয়।
পাঠ্যক্রম বহির্ভূত কার্যক্রম (ইসিএ)
প্রতিষ্ঠানটি ২০১৮ সালে অতিরিক্ত পাঠ্যক্রমিক কার্যক্রমের ক্লাস শুরু করে। ২০১৮ সালের আগে পাঠ্যক্রম বহির্ভূত কার্যকলাপে শুধুমাত্র গান গাওয়া এবং অঙ্কন অন্তর্ভুক্ত ছিল কিন্তু ২০১৮ সালের পরে পাঠ্য বহির্ভূত কার্যকলাপের মধ্যে নাচ, বিতর্ক, অঙ্কন, বিজ্ঞান প্রকল্প, হাতের লেখা অনুশীলন, গান ইত্যাদি অন্তর্ভুক্ত হয়। পাঠ্যক্রম বহির্ভূত কার্যকলাপের ক্লাসগুলি প্রধান স্কুলের ক্লাস শেষ হওয়ার পর প্রতি মঙ্গলবারে হয়। আন্ত:স্কুল প্রতিযোগিতা এবং নাচ, গান ইত্যাদি জাতীয় প্রতিযোগিতার অনুশীলন পাঠ্যক্রম বহির্ভূত কার্যকলাপের ক্লাসের মাধ্যমে করানো হয়।
গৌতম চক্রবর্তী
প্রাথমিক জীবন
গৌতম টাঙ্গাইলের নাগরপুর উপজেলায় জন্মগ্রহণ করেন। তিনি শিক্ষাজীবনে এলএলবি পর্যন্ত পড়াশোনা করেছিলেন।
পেশা
গৌতম চক্রবর্তী ১৯৯৬ ও ২০০১ সালে টাঙ্গাইল-৬ (নগরপুর-দেলদুয়ার) থেকে সংসদ সদস্য নির্বাচিত হন। তিনি বাংলাদেশ জাতীয়তাবাদী দলের প্রার্থী হিসাবে দু'বার বাংলাদেশ আওয়ামী লীগের প্রার্থী খোন্দকার আবদুল বাতেনকে পরাজিত করে। তিনি ২০০৮ সালের সাধারণ নির্বাচনে টাঙ্গাইল-৬ সংসদীয় আসনে বাংলাদেশ জাতীয়তাবাদী দল থেকে মনোনয়ন পেয়েছিলেন।
বাঁকুড়া সম্মিলনী মেডিক্যাল কলেজ
কলেজের প্রশাসন পরিচালনা করে ওয়েস্ট বেঙ্গল জয়েন্ট এন্ট্রাস একজামিনেশন ও সিবিএসই পিএমটি। মোট আসনের ১৫ শতাংশ সিবিএসই পিএমটি ছাত্রদের জন্য সংরক্ষিত।
কলেজে ছাত্রদের জন্য ৪টি ও ছাত্রীদের জন্য ২টি ছাত্রাবাস আছে।
বিজলী (চলচ্চিত্র)
বিজলী (আক্ষরিক অর্থে:বিদ্যুৎ) ২০১৮ সালে মুক্তিপ্রাপ্ত একটি বাংলাদেশী কল্পবিজ্ঞান চলচ্চিত্র। এটি পরিচালনা করেন ইফতেখার চৌধুরী, এবং প্রযোজনা করেন করেন ববস্টার ফিল্মস। এতে নায়ক চরিত্রে অভিনয় করেছেন ববি এবং বিপরীতে ভারতীয় অভিনেত্রী সাতাবদী রায় । ছবিটি ২০১৮ সালের ১৩ এপ্রিল দেশব্যাপী মুক্তি পায়। চলচ্চিত্রটি বাংলাদেশের প্রথম সুপারহিরো চলচ্চিত্র, যা আসল স্ক্রিপ্ট এবং গল্পের ধারণা ধারণ করে। বহু-দেশের অভিনেতা এবং সদস্য নিয়ে এটির শুটিং হয়েছে আইসল্যান্ড, ভারত, থাইল্যান্ড এবং বাংলাদেশে।
বিপণন
বিজলির প্রথম দৃশ্যটি ১৫ মার্চ ২০১৮ এ প্রকাশিত হয়। বিজলি সিডনি অস্ট্রেলিয়ায় ৮ জুলাই ২০১৮ এ প্রকাশিত হয়। এছাড়াও এটি ডাবলিন, লন্ডন, লুটন এবং বার্মিংহামেও প্রকাশিত হয়েছিল।
ভুচো মান্দি
ভুচো মান্দি (Bhucho Mandi) ভারতের পাঞ্জাব রাজ্যের বাথিন্দা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ভুচো মান্দি শহরের জনসংখ্যা হল ১৩,১৮৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ভুচো মান্দি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী। থাম্ব|Entrance of Govt. Senior Secondary School Bhucho Kalan(Bathinda)
কোরি লামাস্টার হত্যাকাণ্ড
শারীরিক বৈশিষ্ট্য এবং পোশাক
ভুক্তভোগীর বাদামী চুল ছোট করে কাটা এবং গোলাপী নখ দেখে তার কৈশোরের শেষের দিকে বলে আন্দাজ করা হয়েছিল। আবিষ্কারের কয়েক সপ্তাহ আগে তার মৃত্যু ঘটেছিল বলে অনুমান করা হয়েছিল; মৃত্যুর কারণটি সম্ভবত একটি পাইপ দিয়ে আঘাত করা হয়েছিল যা তার মাথার খুলিকে পিষে দিয়েছিল। অতি পচনের কারণে, তার মুখের বৈশিষ্ট্যগুলি নির্ণয় করা কঠিন ছিল। তার বাম বুড়ো আঙ্গুল এবং তর্জনীতে উল্কি যুক্ত একটি ছোট হৃদয় চিহ্ন ছিল। তার দাঁতে কয়েকটি গহ্বর ছিল যা পোর্সেলিন দিয়ে ভরা ছিল। আইসোটোপিক চুল বিশ্লেষণ থেকে জানা যায় যে তিনি তার মৃত্যুর আগে সান্তা বারবারা এবং সান্তা ক্রুজের (তিনি প্যাসিফিকায় থাকতেন) মধ্যে ভ্রমণ করেছিলেন।
তদন্ত
পরবর্তীকালে একটি সনাক্তকরণে পৌঁছানোর প্রচেষ্টায় নেওয়া কৌশলগুলির মধ্যে রয়েছে শিকারের মাথার খুলির উপর ভিত্তি করে একটি মাটির মডেল পুনর্গঠন করা।
শনাক্তকরণ
লামাস্টারের পরিবার ২০০৭ সাল পর্যন্ত তার জন্য নিখোঁজ ব্যক্তির প্রতিবেদন দাখিল করেনি। গোপনীয়তার কারণে প্রতিবেদন দাখিলে বিলম্বের কারণ প্রকাশ করা হয়নি। তার জৈবিক মায়ের কাছ থেকে একটি ডিএনএ নমুনা জমা দেওয়া হয়েছিল। ভুক্তভোগীর শরীর থেকে ডিএনএ নেওয়া আগেই তাদের সিস্টেমে রাখা হয়েছিল। স্টেট ডিপার্টমেন্ট অফ জাস্টিস ল্যাব অক্টোবর ২০১৩ সালে এই দুটির মধ্যে একটি পারিবারিক মিল আছে বলে ঘোষণা করেছিল।